
Acatistul Sfântului mucenic Hermes 
(31 decembrie) 


PX XX E LA 


Sfântul mucenic Hermes din Bononia, un sfânt stră-român (31 decembrie): 


https://www.academia.edu/44908572/Sf% C3% A2ntul mucenic Hermes _din Bononia un 
sf% C3% A2nt_ str 9% C4% 83 _rom%o C3% A2n 31 decembrie 


https://archive.org/details/sf.-hermes 

Rugăciunile începătoare 

În numele Tatălui și al Fiului şi al Sfântului Duh, Amin. 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a Tatălui 
şi a Fiului şi a Sfântului Duh, acum şi pururea şi în vecii vecilor.] 


Strana: Amin. 
Dacă nu este preot de faţă, diaconul, monahul sau mireanul rosteşte: Pentru rugă- 


ciunile Sfinților părinţilor noştri, Doamne lisuse Hristoase, Fiul lui Dumnezeu, 
miluieşte-ne pe noi. Amin. 

Apoi troparele de umilinţă, glasul 6: 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Apoi: Crezul 

Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Și S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Și S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 

Acatistul Sfantului mucenic Hermes si Taina Sfântului Maslu zilnic de la Biserica 
Sfântul Haralambie din Constanta: 


https://www.facebook.com/ciprianstanca2010/videos/acatistul-sfantului-mucenic-hermes-si- 
taina-sf % C3% A 2ntului-maslu-zilnic-de-la-biseric/218633756549882/ 


SR 5 e 


Condacul 1 
Veniţi, toţi iubitorii de mucenici să lăudăm în cântări duhovniceşti, pe ocrotitorul 
nostru, pe neobositul rugător şi al diavolilor izgonitor, pe marele pătimitor pentru 
dreapta credinţă şi din inimă, să-i cântăm: Bucură-te, Sfinte Hermes, mucenice al 
lui Hristos! 


Icosul 1 

Îngerii în ceruri cântă şi oamenii pe pământ, se veselesc la prăznuirea cea de peste 
an a mucenicului Hermes. lar noi, cei adunaţi întru pomenirea lui din inimi curate, 
să-l aducem această cântare: 

Bucură-te, vlăstar al Bononiei; 

Bucură-te, ascultător al Evangheliei; 

Bucură-te, apostol în a ta cetate; 

Bucură-te, izgonitor al duhurilor necurate; 

Bucură-te, cel ce, pe mulți, la botez i-ai adus; 

Bucură-te, cel ce ai primit har de sus; 

Bucură-te, cel ce idolilor nu le-ai slujit; 

Bucură-te, cel ce multe chinuri ai suferit; 

Bucură-te, cel ce de păgâni, ai fost chinuit; 

Bucură-te, cel ce pe Hristos L-ai mărturisit; 

Bucură-te, cel ce ai primit sfârşit prin sabie; 

Bucură-te, cel ce pentru noi te rogi cu osârdie; 

Bucură-te, Sfinte Hermes, mucenice al lui Hristos! 


Condacul al 2-lea 

Hristoase, întărirea mucenicilor, auzi rugăciunea noastră, a robilor Tăi şi ne izbă- 
veşte din toate ispitele, pentru rugăciunile Sfântului Hermes, ca împreună cu el, să- 
Ți cântăm: Aliluia! 


Icosul al 2-lea 

Fiind tu însuţi născut dintre păgâni, întunericul necredinţei l-ai lepădat şi primind 
Sfântul Botez te-ai născut din nou din apă şi din Duh. Pentru aceasta, îţi cântăm: 
Bucură-te, cel ce ai lepădat întunericul păgânătăţi; 

Bucură-te, cel ce L-ai văzut pe lisus,”Soarele dreptăţii”; 

Bucură-te, cel ce pe Hristos, L-ai mărturisit Dumnezeu şi Împărat; 
Bucură-te, cel ce în numele Sfintei Treimi, ai fost botezat; 
Bucură-te, cel uns cu mir dumnezeiesc; 

Bucură-te, purtător al harului ceresc; 

Bucură-te, primitor al Pâinii de viaţă dătătoare; 
Bucură-te, părtaş al potirului Jertfei mântuitoare; 
Bucură-te, inimă devenită tron al lui Hristos; 

Bucură-te, minte care nu mai cugetă cele de jos; 
Bucură-te, pământ bun aducător de rod însutit; 

Bucură-te, al virtuţilor lucrător iscusit; 

Bucură-te, Sfinte Hermes, mucenice al lui Hristos! 


Condacul al 3-lea 

Rasplătit fiind de Dumnezeu cu darul izgonirii demonilor, ai săvârşit vindecări şi 
minuni chemând pe toţi să se lepede de slujirea diavolească şi să cânte pururea lui 
Hristos: Aliluia! 


Icosul al 3-lea 

Văzând mucenice pe oamenii chinuiţi de lucrarea duhurilor necurate, i-ai izbăvit 
din robia lor, cu puterea lui Hristos, cel ce lucra prin tine. Pentru aceasta, îţi cân- 
tăm: 

Bucură-te, purtător al dumnezeiescului har; 

Bucură-te, alungător al lui veliar; 

Bucură-te, rugător pentru cei demonizaţi; 

Bucură-te, alinător al celor întristaţi; 

Bucură-te, cel ce ne scoţi din adâncul deznădejdii; 

Bucură-te, cel ce ne aperi de primejdii; 

Bucură-te, cel întărit prin rugăciune şi postire; 

Bucură-te, cel ce risipeşti a vrăjmaşului meşteşugire; 

Bucură-te, ocrotitor de farmece şi magie; 

Bucură-te, cel ce opreşti orice vrăjitorie; 

Bucură-te, ostaş cu puterea crucii într-armat,; 

Bucură-te, păzitor al nostru de orice duh necurat; 

Bucură-te, Sfinte Hermes, mucenice al lui Hristos! 


Condacul al 4-lea 

Pentru darul izgonirii demonilor, primit de la Dumnezeu, te-ai învrednicit a fi slu- 
jitor al Bisericii din Bononia. Astfel, pe păgânii care veneau la dreapta credinţă îi 
învăţai să se lepede de toată slujirea diavolească şi îi pregăteai pentru Sfântul Bo- 
tez, lucrând la sporirea turmei lui Hristos, căruia Îi cântai: Aliluia! 

Icosul al 4-lea 

Turn de apărare şi cetate de scăpare te avem pe tine noi, credincioşii, că pe cei cu- 
prinşi de nevoi şi apăsaţi de necazuri tu îi ajuţi degrabă, pe cei bolnavi îi tămădu- 
ieşti şi alungi demonii. Pentru aceasta, strigăm ţie: 

Bucură-te, izbăvitor din mari nevoi; 

Bucură-te, izgonitor al demonilor răi; 

Bucură-te, surpător al răutăţii,; 

Bucură-te, împlinitor al dreptății; 

Bucură-te, bunătate neîmpuţinată; 

Bucură-te, minte luminată; 

Bucură-te, iubitor de cele sfinte; 

Bucură-te, al orfanilor părinte; 

Bucură-te, al Bisericii bun slujitor; 

Bucură-te, al Evangheliei vestitor; 

Bucură-te, botezător al păgânilor; 

Bucură-te, slava daco-romanilor; 

Bucură-te, Sfinte Hermes, mucenice al lui Hristos! 


Condacul al 5-lea 
Pe piatra poruncilor lui Hristos întemeindu-ţi casa sufletului tău, nu te-ai înspăi- 
mântat de uneltirile celui viclean, care „ca un leu răcnea, căutând să te înghită”, ci 


SS A SA 


Icosul al 5-lea 

Lucrând „în via Domnului”, ai purtat grijă de sufletele cel sterpe, udându-le cu apa 
cuvintelor şi a minunilor tale, făcându-le mult roditoare. Astfel, înflorind în fapte 
bune şi aducând rod Stăpânului Hristos, vrednic eşti a fi lăudat în cântări ca ace- 
stea: 

Bucură-te, propovăduitor încercat; 

Bucură-te, cel ce de creştini ai fost urmat; 

Bucură-te, slujitor al lui Hristos; 

Bucură-te, lucrător sârguincios; 

Bucură-te, râvnitor al bunătăţilor cereşti, 

Bucură-te, cuget lipsit de gânduri pământeşti; 

Bucură-te, vieţuitor întru feciorie; 

Bucură-te, iubitor de curăţie; 

Bucură-te, făclie aprinsă; 

Bucură-te, candelă nestinsă; 

Bucură-te, fierbinte rugător pentru neamul tău; 

Bucură-te, cel ce pentru noi mijloceşti la Dumnezeu; 

Bucură-te, Sfinte Hermes, mucenice al lui Hristos! 


Condacul al 6-lea 

Auzind cuvântul Domnului, care a zis: „Eu sunt Calea, Adevărul şi Viaţa”, ai 
urmat Acestuia şi nu te-ai temut de vrăjmaşii cei nevăzuţi, ci, înarmându-te cu po- 
stul şi rugăciunea, ai alungat pe „tâlharii gândului” şi ai cântat lui Dumnezeu: Ali- 
luia! 


Icosul al 6-lea 

Îndrăznire având către „Cel ce ţine toate cu mâna” şi „face să răsară soarele” şi 
„trimite ploaia şi peste cei buni şi peste cei răi”, roagă-te Lui să ridice de la noi 
Mânia Sa cea cu dreptate pornită asupra noastră, ca să-l aducem Lui mulţumire, iar 
ție, laude ca acestea: 

Bucură-te, cel ce întunericul păgânătăţii l-ai lepădat; 

Bucură-te, cel ce jugul cel uşor al lui Hristos l-ai luat; 

Bucură-te, vestitor înflăcărat al Cuvântului; 

Bucură-te, suflet treaz „sare a pământului”; 

Bucură-te, că pentru Hristos, chinurile ţi s-au părut uşoare; 

Bucură-te, ochi aţintiţi spre neasfinţitul Soare; 

Bucură-te, cel ce ai urât desfătările; 

Bucură-te, cel ce ai suferit ocările; 

Bucură-te, rază de lumină purtătoare; 

Bucură-te, inimă de iubire arzătoare; 

Bucură-te, a răbdării icoană vie; 

Bucură-te, îți cântăm astăzi ţie; 

Bucură-te, Sfinte Hermes, mucenice al lui Hristos! 


Condacul al 7-lea 

Pornind împăratul Maximian cumplită prigoană împotriva creştinilor, nu te-ai în- 
fricoşat de ameninţări, nici nu te-ai lăsat biruit de mincinoasele făgăduinţe ale pă- 
gânilor, ci ai stat neclintit în dreapta credinţă ca un zid nebiruit, cântând neîncetat 
lui Hristos Dumnezeu: Aliluia! 


Icosul al 7-lea 

Cu totul străină de mintea noastră este pătimirea Sfinţilor mucenici. Cum, în tru- 
puri de lut vieţuind, au răbdat înfricoşătoare chinuri pricinuite de prigonitori: bătăi, 
biciuri, arderi, schingiuri şi altele nenumărate şi neînchipuite. Astfel suferind şi tu, 
mucenice Hermes, auzi de la noi acestea: 

Bucură-te, lumină pentru lume; 

Bucură-te, a smereniei culme; 

Bucură-te, cel ce din oameni pe diavoli ai izgonit; 
Bucură-te, că aceştia pe păgâni împotriva ta 1-au pornit; 
Bucură-te, cel neînspăimântat de ameninţări; 
Bucură-te, cel ce ai suferit de la ei, scuipări şi ocări; 
Bucură-te, cel împotriva căruia pumnii şi-au ridicat, 
Bucură-te, cel de a cărui bunătate aceia s-au tulburat; 
Bucură-te, diamant al răbdării nebiruite; 

Bucură-te, stâncă a mărturisirii neclintite; 

Bucură-te, izvor cu apă curgătoare spre mântuire; 
Bucură-te, a sufletelor rănite, tămăduire; 

Bucură-te, Sfinte Hermes, mucenice al lui Hristos! 


Condacul al 8-lea 

Toată firea îngerească s-a minunat de răbdarea ta cea negrăită, Sfinte Hermes, că 
fiind dus la judecată în Cetatea Ratiaria, fără de frică pe Hristos ai mărturisit şi ai 
vădit înşelăciunea idolească, iar păgânii te-au supus la chinuri multe, dar tu, cu ve- 
selie, cântai lui Dumnezeu: Aliluia! 


Icosul al 8-lea 

Rele pătimiri ai îndurat cu trupul, dar te bucurai mucenice că vedeai cu ochii min- 
ţii, bunătăţile cele făgăduite de Dumnezeu celor ce-L iubesc fără şovăire. Drept 
aceea, ai întărit în mărturisire pe Sfinții Agheu şi Caius, cei împreună cu tine în- 
chişi, care te lăudau cu graiuri ca acestea: 

Bucură-te, cel neclintit în vremea ispitirii; 

Bucură-te, cel ce ai urcat pe treptele nepătimirii,; 

Bucură-te, cel ce ai suit scara virtuţilor; 

Bucură-te, cel ce ai ajuns la „culmea doririlor”; 

Bucură-te, cel desăvârşit în sfântă iubire; 

Bucură-te, grâu dat la moarte spre multă rodire; 

Bucură-te, strugure stors în teascul chinuirii; 

Bucură-te, cel ajuns la măsura desăvârşirii; 

Bucură-te, cel ce ai urmat Domnului în pătimiri; 

Bucură-te, cel asemenea Stăpânului tău în prigoniri; 

Bucură-te, cel ce ai urcat Golgota ta în tăcere; 

Bucură-te, părtaş în duh la slăvita lui Iisus, Înviere; 

Bucură-te, Sfinte Hermes, mucenice al lui Hristos! 


Condacul al 9-lea 
Inima ta, arzând de dorirea bunătăţilor celor veşnice, nu ai dat înapoi în faţa pri- 
gonirilor, ci ai stat neclintit având în minte şi în inimă, neîncetat, Numele cel sfânt 

al lui lisus, cel mai de preţ decât toate comorile, care te întărea când îl chemai, cân- 
tând: Aliluia! 


Icosul al 9-lea 

Ai ridicat ochii minţii tale la Hristos, de unde nu a întârziat să vină ajutorul tău, pă- 
timitorule. Şi, astfel întărit fiind te-ai făcut stâlp de foc între pământ şi cer. Pe tine 
urmându-te noi, cei cuprinşi de întunericul patimilor, îți cântăm aşa: 

Bucură-te, purtător de lumină negrăită; 

Bucură-te, primitor de cunună neveştejită; 

Bucură-te, cel împodobit cu razele veşnicului Soare; 

Bucură-te, părtaş al vieţii nemuritoare; 

Bucură-te, suflet sălăşluit în bucuriile cereşti; 

Bucură-te, cel ce spre noi acum din ceruri priveşti; 

Bucură-te, cel ce în ispite nu ne părăseşti,; 

Bucură-te, tămăduitor de boli trupeşti şi sufleteşti; 

Bucură-te, izgonitor de duhuri rele; 

Bucură-te, călăuzitor în vremuri grele; 

Bucură-te, cel ce binecuvântezi lucrările noastre cu spor; 

Bucură-te, cel ce doreşti mântuirea tuturor; 

Bucură-te, Sfinte Hermes, mucenice al lui Hristos! 


Condacul al 10-lea 

Ajungând la noi peste veacuri vestea pătimirii tale, ne întărim în credinţă; pildă vie 

avându-te pe tine, nu ne mai temem de moarte, de vreme ce după Cuvântul Dom- 
ee] 


nului, „te-ai mutat din moarte la Viaţă”, vieţuind în ceruri, cu toţi Sfinţii şi cântân- 
du-I neîncetat: Aliluia! 


Icosul al 10-lea 

Cunună de biruinţă a pus pe capul tău Hristos şi te-a rânduit mijlocitor pentru noi 
la Altarul ceresc, dându-ţi şi mai multă putere asupra duhurilor necurate, ca să le 
alungi din cei chinuiți de ele, iar pe aceştia să-i dai iarăşi Bisericii ca fu deplini, ca- 
re izbăviţi fiind, cu mulţumire strigă ţie: 

Bucură-te, de minuni făcător; 

Bucură-te, al lui Hristos următor; 

Bucură-te, cel ce putere de la EI ai primit; 

Bucură-te, cel ce pe vicleanul diavol l-ai biruit; 

Bucură-te, al nostru grabnic ocrotitor; 

Bucură-te, purtător de grijă pentru popor; 

Bucură-te, inimă iubitoare; 

Bucură-te, a noastră alinare; 

Bucură-te, alungător de gânduri necurate; 

Bucură-te, chemare la pocăință pentru cei aflaţi în păcate; 
Bucură-te, călăuză a celor rătăciţi; 

Bucură-te, păstor al celor smeriţi; 

Bucură-te, Sfinte Hermes, mucenice al lui Hristos! 


Condacul al 11-lea 

lisuse, cel ce dai robilor Tăi mântuire, nu ne lăsa pe noi, cei căzuţi în cumplite ne- 
cazuri din pricina multor păcate, ci, ca un Bun, primeşte rugăciunile mucenicului 
Tău, Hermes şi ne dăruieşte viaţă ferită de primejdii şi călăuzire spre lucrarea po- 
runcilor Tale, ca împreună cu slujitorul Tău, să-Ţi cântăm: Aliluia! 


Icosul al 11-lea 

Glasul Domnului te-a întâmpinat, sfinte, la ieşirea din viaţa aceasta, zicându-ți: 
„Bine, slugă bună, peste puţine ai fost credincioasă, peste multe te voi pune. Intră 
întru bucuria Domnului tău!” că, după adevăr, puţină vreme suferind şi capul tău 
de sabie fiind tăiat, în veci te veseleşti şi har de sus dăruieşti celor ce cântă ţie: 
Bucură-te, cel ce bine te-ai nevoit până la sfârşit; 

Bucură-te, cel ce în credinţă ai rămas neclintit; 

Bucură-te, cel osândit la moarte prin tăiere cu sabia; 

Bucură-te, cel dus spre ucidere în cetatea ta, Bononia; 

Bucură-te, cel ce ai fost plâns de rude şi cunoscuţi; 

Bucură-te, cel ce erai însoţit de Îngeri nevăzuţi; 

Bucură-te, cel ce lângă apele Dunării ai îngenuncheat; 

Bucură-te, cel ce acolo ultima rugăciune ai înălţat; 

Bucură-te, cel ce te-ai rugat pentru îndreptarea celor răi; 

Bucură-te, cel ce ai iertat pe prigonitorii tăi; 

Bucură-te, cel ce prin tăierea capului, ai primit mucenicie; 

Bucură-te, cel ce astfel ai dobândit fericita veşnicie; 

Bucură-te, Sfinte Hermes, mucenice al lui Hristos! 


Condacul al 12-lea 

Sângele tău mucenicesc, Sfinte Hermes a fost sămânță mult roditoare a Bisericii de 
pe malurile Dunării, că ţie au urmat în pătimire, Sfinţii Agheu şi Caius din aceeaşi 
cetate, iar creştinii care vieţuiau în ascuns, s-au întărit în mărturisirea credinţei 
cântând lui Dumnezeu, „Celui minunat întru Sfinţii Săi”: Aliluia! 


Icosul al 12-lea 
Cum îţi vom mulțumi ţie, mucenice, pentru darurile tale? Că, din neamul străbuni- 
lor noştri răsărind, mijloceşti la milostivul Dumnezeu pentru poporul tău, cel mult 

încercat de ispitele veacului. Pentru aceasta, îndrănim a-ţi aduce aceste smerite lau- 


de: 

Bucură-te, daco-roman şi creştin trăitor; 

Bucură-te, al Bisericii virtuos slujitor; 

Bucură-te, apostol al Cetăţii Bononiei; 

Bucură-te, mărturisitor al Evangheliei; 

Bucură-te, dreptule care ai vieţuit pe pământ; 
Bucură-te, cuvioase în fapte şi în cuvânt; 

Bucură-te, înger purtător de trup, prin a ta curăţie; 
Bucură-te, doctor neagonisitor de pământească bogăţie; 
Bucură-te, mucenic pentru dreapta credinţă; 

Bucură-te, sprijinitor al celor aflaţi în suferinţă; 
Bucură-te, cel biruitor în războiul duhovnicesc; 
Bucură-te, rugător pentru mântuirea celor ce te cinstesc; 
Bucură-te, Sfinte Hermes, mucenice al lui Hristos! 


Condacul al 13-lea (de 3 ori) 


O, mult pătimitorule al lui Hristos, Sfinte mucenice Hermes, primeşte această lau- 
dă de la noi, nevrednicii, izbăveşte-ne de toată patima şi neputinţa şi Impărăţiei ce- 
rurilor fă-ne vrednici, ca în veci împreună cu tine să cântăm PreaSfintei Treimi: 


Aliluia! 
Apoi, se zice, din nou: 


Icosul 1 


Ingerii în ceruri cântă şi oamenii pe pământ se veselesc la prăznuirea cea de peste 
an a mucenicului Hermes. lar noi, cei adunaţi întru pomenirea lui, din inimi curate 


să-i aducem această cântare: 

Bucură-te, vlăstar al Bononiei; 

Bucură-te, ascultător al Evangheliei; 
Bucură-te, apostol în a ta cetate; 

Bucură-te, izgonitor al duhurilor necurate; 
Bucură-te, cel ce pe mulţi la botez i-ai adus; 
Bucură-te, cel ce ai primit har de sus; 
Bucură-te, cel ce idolilor nu le-ai slujit; 
Bucură-te, cel ce multe chinuri ai suferit; 
Bucură-te, cel ce de păgâni, ai fost chinuit; 
Bucură-te, cel ce pe Hristos L-ai mărturisit; 
Bucură-te, cel ce ai primit sfârşit prin sabie; 
Bucură-te, cel ce pentru noi te rogi cu osârdie; 

Bucură-te, Sfinte Hermes, mucenice al lui Hristos! 
Apoi, rostim această: 
Rugăciune 


Sfinte mucenice Hermes, mijlocitorul şi ocrotitorul nostru, lauda străbunilor noştri 
daco-romani creştini, cădem cu lacrimi, noi, păcătoşii, înaintea ta mijlocitorule şi 
ocrotitorule al nostru, cerându-ţi iertare pentru sărăcia noastră în fapte bune. 


În vremuri tulburi tu ai stat nebiruit în faţa duşmanilor credinţei, având ca armă ne- 
biruită şi scut neclintit, puterea crucii Mântuitorului Hristos. Cu Sângele Lui fiind 
curăţit, sângele tău l-ai vărsat pentru dragostea Lui, făcându-te pildă de îndelungă 
răbdare şi jertfelnicie. Nu te-ai temut de tirani, nici de uneltirile lor şi nu L-ai vân- 
dut pe Domnul tău, ci, L-ai mărturisit fără frică, iar EI, Cel ce dă răsplată chiar 
pentru un pahar de apă dăruit în Numele Său, te-a răsplătit pe tine, cel ce ţi-ai dat 
viaţa pentru Evanghelia Lui, făcându-te părtaş Împărăției Sale, împreună cu toţi 
Îngerii şi Sfinţii. Pentru aceasta, mijloceşte pentru noi la Hristos Domnul, ca să le- 
pădăm jugul cel greu, al robiei păcatului şi să ne luminăm, prin pocăință, să fim 
izbăviţi de orice răutate şi să împlinim Sfintele Lui porunci! 


Izgoneşte şi acum pe demonii, cei ce ne urăsc şi ne vânează cu meşteşuguri vicle- 
ne, scapă-ne de cursele lor şi ne povăţuieşte spre lucrarea virtuţilor! Sporeşte-ne 
iubirea de Dumnezeu şi de semeni, răbdarea şi credinţa, ca şi noi să ajungem la 
viaţa cea nestricăcioasă, unde străluceşte pururea lumina lui Hristos, ca împreună 
cu tine, să slăvim pe Tatăl şi pe Fiul şi pe Sfântul Duh, în vecii vecilor. Amin! 


Apoi, se cântă: 


Condacul 1 
Veniţi, toţi iubitorii de mucenici să lăudăm în cântări duhovniceşti, pe ocrotitorul 
nostru, pe neobositul rugător şi al diavolilor izgonitor, pe marele pătimitor pentru 
dreapta credinţă şi din inimă, să-i cântăm: Bucură-te, Sfinte Hermes, mucenice al 
lui Hristos! 


Rostim, apoi: Cuvine-se cu adevărat să te fericim, Născătoare de Dumnezeu, cea 
pururea fericită şi prea nevinovată şi Maica Dumnezeului nostru. Ceea ce ești mai 
cinstită decât heruvimii și mai mărită fără de asemănare decât serafimii, care fără 
stricăciune pe Dumnezeu Cuvântul ai născut, pe tine, cea cu adevărat Născătoare 
de Dumnezeu, te mărim. 

Și apoi se face Otpustul: Doamne, lisuse Hristoase, Fiul lui Dumnezeu pentru ru- 
găciunile prea curatei Maicii Tale, ale Sfântului mucenic Hermes şi ale tuturor 
Sfinților, miluieşte-ne şi ne mântuieşte pe noi. Amin! 


SR 5 e 


Este nesfârşit şirul mucenicilor din populaţia daco-romană de pe malurile Dunării 
care s-au împărtăşit devreme de harul sfinţeniei creştine cu preţul sângelui lor. 
Dintre aceştia, unii s-au învrednicit de slujire bisericească înaltă, ca episcopi, preoți 
sau diaconi, iar alţii au ajutat pe fraţii lor de credinţă în slujiri mai modeste, dar 
folositoare mântuirii lor. Astfel, unii citeau din cărțile sfinte la slujbele bisericeşti, 
iar alții, dăruiți cu o putere deosebită, înlăturau duhurile rele ce stăpâneau pe unii 
creştini. Aceştia purtau numele de exorcişti şi aveau un rol mare în pregătirea celor 
care doreau să primească botezul creștin, citind rugăciunile de lepădare şi de alun- 
gare a duhurilor rele din trupurile și sufletele lor, ceea ce astăzi face preotul, căci 
nu se mai folosesc exorciştii. 


Ei luau deci parte cu multă râvnă şi cu evlavie la lucrările sfinte din biserică, iar în 
timpul prigoanei împăratului Dioclețian, mulți au înfruntat cu curaj și lepădare de 
sine suferinţele și moartea, ca şi cei din slujirile bisericeşti mai înalte, primind 
cununa de mucenici şi ajungând la lumina slavei celei de sus. 


Între aceştia se face pomenirea Sfântului mucenic Hermes, exorcistul, care a slujit 
cu smerenie și adâncă evlavie lui Hristos în biserica din cetatea Bononia. Aici 
exista un locaş sfânt şi mulți închinători dintre băștinașii daco-romani, trăitori ca şi 
acesta cu multă evlavie creştină și ascultând şi urmând poruncilor adevăratului 
Dumnezeu. 


Neînfricoşându-se de asprele măsuri de prigonire a închinătorilor şi slujitorilor lui 
Hristos, luate de împăratul Dioclețian şi aduse la îndeplinire de către demnitarii săi, 
exorcistul Hermes primea în biserică pe cei stăpâniţi de duhuri rele şi prin harul şi 
puterea rugăciunii sale le alunga şi-i tămăduia pe aceştia. Totodată el pregătea pe 
cei care aveau să se boteze, citind rugăciunile de lepădare şi de curățire de întinare 
a demonilor, după care se oficia taina Botezului de către episcop sau de către preot. 


Când s-a pornit mânia conducătorilor păgâni ca să nimicească pe slujitorii Bise- 
ricii, fără să se lepede sau să ascundă lucrarea sa printre cei de o credinţă cu el, 
exorcistul Hermes a arătat folosul slujirii sale în Biserică şi a primit cu curaj şi 
sfântă bucurie mucenicească sfârșitul vieții sale pământeşti, când călăii cei păgâni 
i-au tăiat fără milă capul. De altfel, aşa s-au sfârşit prin ascuţișul sabiei atâția măr- 
turisitori neînfricați din cetatea Bononia şi de pe întinsul ţărmurilor Dunării. 

Prin această moarte martirică, exorcistul Hermes a păşit în viaţa cea adevărată şi 
veşnică. Sângele său nevinovat şi de mult preţ i-a deschis şi însemnat calea către 
ceruri, unde s-a învrednicit să intre în ceata sfinţilor şi să trăiască în slava cea veş- 
nică. 


Totodată, pe pământ, Hermes exorcistul s-a dovedit vrednic de cinstire de-a lungul 
veacurilor nu numai în cetatea sa, ci şi în cetatea apropiată, Ratiaria şi oriunde tră- 
iau suflete creştine, ce căutau mântuirea cu ajutorul confraților, care din cer se ru- 
gau pentru ei. 


Pomenirea morţii muceniceşti a lui Hermes, exorcistul, avea loc la 31 decembrie 
/13 ianuarie. (s.v. 3l decembrie / s.n. 13 ianuarie) 


(Vieţile Sfinţilor - Viaţa Sfântului mucenic Hermes) 

